CELEX: 32017R0950
Language: hu
Date: 2017-06-02 00:00:00
Title: A Bizottság (EU) 2017/950 végrehajtási rendelete (2017. június 2.) az 1068/2011/EU végrehajtási rendeletnek a tojójércék és valamennyi tojó madárfaj számára készült takarmány-adalékanyagként felhasznált, az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó készítmény minimális tartalma tekintetében történő módosításáról (az engedély jogosultja: BASF SE) (EGT-vonatkozású szöveg. )

3.6.2017   
               
               
                  HU
               
               
                  Az Európai Unió Hivatalos Lapja
               
               
                  L 143/5
               
            A BIZOTTSÁG (EU) 2017/950 VÉGREHAJTÁSI RENDELETE
      (2017. június 2.)
      az 1068/2011/EU végrehajtási rendeletnek a tojójércék és valamennyi tojó madárfaj számára készült takarmány-adalékanyagként felhasznált, az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó készítmény minimális tartalma tekintetében történő módosításáról (az engedély jogosultja: BASF SE)
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
      mivel:
      
                  (1)
               
               
                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.
               
            
                  (2)
               
               
                  Az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó készítmény használatát tojójércék, tenyészpulykák, tenyésztés céljából nevelt pulykák, más kisebb madárfajok (kivéve hízókacsák) és díszmadarak esetében tíz évre engedélyezte az 1068/2011/EU bizottsági végrehajtási rendelet (2).
               
            
                  (3)
               
               
                  Az engedély jogosultja az 1831/2003/EK rendelet 13. cikke (3) bekezdésének megfelelően az engedély feltételeinek módosítását javasolja az érintett készítmény tojójércéknél és valamennyi tojó madárfajnál történő használata esetében, és annak minimális tartalmát 560 TXU/kg-ról 280 TXU/kg-ra, illetve 250 TGU/kg-ról 125 TGU/kg-ra kívánja csökkenteni a teljes értékű takarmányban. A kérelemhez csatolták a kérelmet alátámasztó adatokat. A Bizottság továbbította a kérelmet az Európai Élelmiszerbiztonsági Hatóságnak (a továbbiakban: Hatóság).
               
            
                  (4)
               
               
                  A Hatóság 2016. október 20-i véleményében (3) megállapította, hogy a javaslatban szereplő új felhasználási feltételek mellett az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó készítmény a kérelmezett 280 TXU/kg és 125 TGU/kg minimális dózis mellett hatékonyan használható tojójércék és valamennyi tojó madárfaj teljes értékű takarmányában. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá a takarmányban található takarmány-adalékanyagra vonatkozó analitikai módszerről szóló, az 1831/2003/EK rendelettel létrehozott referencialaboratórium által benyújtott jelentést.
               
            
                  (5)
               
               
                  Az Aspergillus niger (CBS 109.713) által termelt endo-1,4-béta-xilanáz és az Aspergillus niger (DSM 18404) által termelt endo-1,4-béta-glükanáz készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek.
               
            
                  (6)
               
               
                  Az 1068/2011/EU végrehajtási rendeletet ezért ennek megfelelően módosítani kell.
               
            
                  (7)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      Az 1068/2011/EU végrehajtási rendelet melléklete helyébe e rendelet melléklete lép.
      2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. június 2-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 268., 2003.10.18., 29. o.
      
      
         (2)  A Bizottság 1068/2011/EU végrehajtási rendelete (2011. október 21.) az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó enzimkészítmény tojójércék, tenyészpulykák, tenyésztés céljából nevelt pulykák, más kisebb madárfajok (kivéve hízókacsák) esetében takarmányadalékként való felhasználásának engedélyezéséről (az engedély jogosultja: BASF SE) (HL L 277., 2011.10.22., 11. o.).
      
         (3)  The EFSA Journal (2016); 14(11):4626.
      
         MELLÉKLET
         „
               MELLÉKLET
               
                           Az adalékanyag azonosító száma
                        
                        
                           Az engedély jogosultjának neve
                        
                        
                           Adalékanyag
                        
                        
                           Összetétel, kémiai képlet, leírás, analitikai módszer
                        
                        
                           Állatfaj vagy -kategória
                        
                        
                           Maximális életkor
                        
                        
                           Minimális tartalom
                        
                        
                           Maximális tartalom
                        
                        
                           További rendelkezések
                        
                        
                           Az engedély lejárta
                        
                     
                           Aktivitási egység/kg 12 %-os nedvességtartalmú teljes értékű takarmányban
                        
                     
                           
                              Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok.
                           
                        
                     
                           4a7
                        
                        
                           BASF SE
                        
                        
                           Endo-1,4-béta-xilanáz
                           EC 3.2.1.8
                           Endo-1,4-béta-glükanáz
                           EC 3.2.1.4
                        
                        
                           
                              Az adalékanyag összetétele
                           
                           Az Aspergillus niger (CBS 109.713) által termelt endo-1,4-béta-xilanáz és az Aspergillus niger (DSM 18404) által termelt endo-1,4-béta-glükanáz készítmény, amelynek minimális aktivitása:
                           
                                        
                                    
                                    
                                       Szilárd formában:
                                       5 600  TXU (1) és 2 500  TGU (2)/g
                                    
                                 
                                        
                                    
                                    
                                       Folyékony formában:
                                       5 600  TXU és 2 500  TGU/g
                                    
                                 
                              A hatóanyag jellemzése
                           
                           az Aspergillus niger (CBS 109.713) által termelt endo-1,4-béta-xilanáz és az Aspergillus niger (DSM 18404) által termelt endo-1,4-béta-glükanáz
                           
                              Analitikai módszer
                               (3)
                           
                           az endo-1,4-béta-xilanáz aktivitásának mennyiségi meghatározására:
                           viszkozitásmérő módszer, amely az endo-1,4-béta-xilanáz és a xilántartalmú szubsztrát (búza-arabinoxilán) 3,5 pH-nál és 55 °C-on történő reakciója során bekövetkező viszkozitáscsökkenésen alapul;
                           az endo-1,4-béta-glükanáz aktivitásának mennyiségi meghatározására:
                           viszkozitásmérő módszer, amely az endo-1,4-béta-glükanáz és a glükán-tartalmú szubsztrát (árpa-béta-glükán) 3,5 pH-nál és 40 °C-on történő reakciója során bekövetkező viszkozitáscsökkenésen alapul.
                        
                        
                           Kisebb hízóbaromfifajok (kivéve hízókacsák) és díszmadarak
                        
                        
                           —
                        
                        
                           280 TXU
                           125 TGU
                        
                        
                           —
                        
                        
                           
                                       1.
                                    
                                    
                                       Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.
                                    
                                 
                                       2.
                                    
                                    
                                       Ajánlott adag a teljes értékű takarmány egy kilogrammjára vonatkoztatva:
                                       
                                                   —
                                                
                                                
                                                   kisebb hízóbaromfifajok (kivéve hízókacsák) és díszmadarak: 280–840 TXU/125–375 TGU;
                                                
                                             
                                                   —
                                                
                                                
                                                   tojójércék és az összes kisebb tojó madárfaj: 280–840 TXU/125–375 TGU;
                                                
                                             
                                                   —
                                                
                                                
                                                   tenyészpulykák, tenyésztés céljából nevelt pulykák: 560–840 TXU/250–375 TGU;
                                                
                                             
                                 
                                       3.
                                    
                                    
                                       A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a használatból fakadó lehetséges kockázatok kezelésére. Ha a kockázatokat e folyamatokkal és intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között védőmaszkkal és bőrvédő eszközökkel kell használni.
                                    
                                 
                        
                           2021.11.11.
                        
                     
                           Tojójércék és az összes kisebb tojó madárfaj
                        
                        
                           280 TXU
                           125 TGU
                        
                     
                           Tenyészpulykák és tenyésztés céljából nevelt pulykák
                        
                        
                           560 TXU
                           250 TGU
                        
                     ”
         
            (1)  1 TXU az az enzimmennyiség, amely percenként 5 mikromol redukáló cukrot (xilóz-ekvivalenst) szabadít fel búza-arabinoxilánból 3,5 pH mellett és 55 °C-on.
         
            (2)  1 TGU az az enzimmennyiség, amely percenként 1 mikromol redukáló cukrot (glükóz-ekvivalenst) szabadít fel árpa-béta-glükánból 3,5 pH mellett és 40 °C-on.
         
            (3)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports.